**Hyvä hallinto**

Liiton toimintaa ohjaa yhdistyslaki ja liikuntalaki. Liiton tarkoitus ja toimintamuodot on määritetty säännöissä. Liiton säännöt ohjaavat päivittäistä toimintaa. Sääntömääräiset kokoukset vastaavat liiton toimintalinjoista ja päätöksenteosta. Jäsenistö käyttää päätösvaltaa liittokokouksessa. Hallitus edustaa yhdistystä sekä on yhdistyksen asioita hoitava ja toimeenpaneva elin.

Toiminnanjohtajan tehtävänä on päätösten toimeenpano, toiminnan kehittäminen, taloudenpito ja viestinnän johtaminen. Järjestösihteerin vastuulla oli jäsenseurojen palvelu. Hallituksen ja toiminnanjohtajan välillä on tiivis yhteistyö.

* Liiton hallituksessa ja valiokunnissa huomioidaan maantieteellinen sekä sukupuolinen tasa-arvo. Tehtävää varten on määritetty ehdollepanotoimikunta. Ehdollepanotoimikunnan tehtävänä on etsiä jäsenseuroista sopivia henkilöitä ehdolle liiton hallitukseen.
* SM-kilpailuja myönnetään hakemusten perusteella valtakunnallisuus huomioiden.
* Liiton valmennus- ja koulutustilaisuuksia järjestetään valtakunnallisesti.
* Liiton hallitus järjestää strategiaseminaarin vuosittain.
* Viestinnässä pyritään avoimuuteen, selkeyteen ja monikanavaisuuteen.
* Liitto toteuttaa seurakyselyjä sekä suoraan urheilijoille suunnattuja kyselyjä.
* Valmennuskoulutusten sisältö ja ohjaus suunnitellaan siten, että ne soveltuvat eri ikäisille ja toiminta- ja suorituskyvyltään erilaisille henkilöille.
* Liitto on sitoutunut Urheilun oikeusturvalautakunnan toimivaltaan, antidopingtoimintaan, kilpailumanipuloinnin ehkäisyyn sekä kansainvälisen lajiliiton sääntöihin ja määräyksiin.
* Toimihenkilöillä on viikko- ja kuukausikokoukset.

Liiton valiokunnat vastaavat omasta toiminnastaan ja tuovat valmistellut esitykset liiton hallituksen päätettäviksi. Toiminnanjohtaja on valiokuntien sihteeri sekä jäsenlehden päätoimittaja.

Liitto tunnistaa keskeiset sidosryhmät ja piti tiivistä yhteyttä niihin.

Talous: Liiton kirjanpito, tilinpäätös ja toimintakertomus on laadittu lain ja hyvän kirjanpitotavan mukaisesti. Liiton vakavaraisuuden tavoitetaso oli määritetty. Liiton taloushallinto on digitaalisessa palvelussa Netvisorissa, jossa talouden prosessit on määritetty. Taloudessa huomiotiin sisäinen valvonta, tilintarkastus, riskien hallinta, lakien ja määräysten noudattaminen. Talousvaliokunta toimi ohjausryhmänä.

Dokumentti on laadittu 2023 ja hallitus on hyväksynyt sen.